Seda, et The Grand Astoria otse koju kätte tuuakse, ei oleks ma osanud oodatagi. See Peterburist, Venemaalt külla tulnud, Eestist oma esimest Euroopa turneed alustanud idanaabrite stoner-punk sensatsioon käitus oma õhtu peaesineja staatusele vastavalt ning küttis jalgealuse mõnusalt kuumaks. Žongleeriva trummari ja väleda bassimehe groov'ine saade, kitarride paarisrakendina kulgev auruvedur, ja paljukirutud Kamille vokaalgi kõlas tiba mahlasemalt ja mehisemalt. Ettekandmisele jõudsid parimad palad eelmisel aastal ilmunud debüütalbumilt (kaasaarvatud killer-lugu "Evolution Of The Planet Groove") kui verivärskelt "II"-lt. Need kes ei jõudnud seekord kummalegi The Grand Astoria kontserdile, võtku teadmiseks, et nad tagasi tulemas detsembri alguses.